Cornelius Aulus

Prefectus a római hadseregben, ezentúl a nemsokára Pompeiibe érkező Nero és felesége biztonságáért felelős Praetoriánus lovas század kirendelt vezetője. 
==== Mark Willson és Aulus ====
Jelen van, maikor megtalálják Mark Willsont a folyó partján, be is merészkedik az időutazó kapszulába, a látottak nem igen sokkolják, bár főként inkább azért mert nincs tisztában vele, hogy mit lát. Végül az ő parancsára szállították a Pompeji mellett állomásozó Praetorianusok táborába Markot és az időgépet. Megpróbál Markkal beszélni, de érthető okok miatt (Mark angolon kívül semmilyen nyelvet nem beszél) sehogy sem sikerült, míg az időutazó nem szerzett egy fordítógépet. Miután Willson ellen ismeretlen tettesek, ismeretlen indokokból merényletet követnek el a táborban így Aulus úgy dönt magával viszi Pompeiibe, mikor Nero magához hívatja. Végül a látszólagos megértés és bizalom ellenére örtönbe záratja Markot, mikor az angolul elkezd hadoválni Nauszikaanak, akiről azt hiszi, hogy Tess Gordon.
==== Nero parancsa ====
A császár teljesen független okokból rendeli magához a férfit, hogy parancsba adja neki, hogy gyújtsa fel Rómát (az indokok nem részletezettek, bár úgy érzem, hogy Nero tudja, hogy összeesküvést szőnek ellene). Aulus egy rövid auspicium után tizedmagával Róma felé veszi az irányt, hogy teljesítse az őrült császár parancsát, amit nem állt lehetőségében elutasítani. A terv az lett volna, hogy Vesproniustól 40 amfóra olajat és két szekeret rekvirálnak, hogy aztán a Circus Maximus árkádsoraiban található boltokat felgyújtsák. Viszont megvalósítás közben sikerült beleszaladniuk a római városőrségbe, akikkel harcba keveredtek, és az összecsapást csak ő és Marcellinus éli túl.
==== Kapcsolata a keresztényekkel ====
Amikor megismerkedünk vele sem a római istenekben nem hisz, sem semmilyen istenben, ezzel néha meg is botránkoztatja ismerőseit, azonban a történet vége felé egyre jobban áthajlik a keresztény hitre és át is tér. Pál és Péter figyelmezteti a démonokra és úgy dönt, hogy saját szakállára elindul a római katakombarendszer mélyére, és mérhetetlen szerencséjének köszönhetően rátalálnak a Bronzkapus teremre, azonban tovább nem jut az azt védelmező lények miatt és elveszti jó barátját. 
==== Aulus Lilith ellenében ====
Marcellinius halálának hatására őskeresztényekből, Titus segítségével különleges osztagot verbuvál (ezzel effektíve létrehozva a Templomosok protoformáját), és feltett célja, hogy Longinus lándzsájának segítségével el tegye láb alól Lilithet, ám ezzel tudtán kívül részesévé válik a Pompeji krízishelyzet eseményeinek. Pontosabban majdnem nagyon csúnyán beleköp Kerwinék épp fővő levesébe. A probléma az, hogy mivel nem tudja a helyes metódust, így magánakciójával csak erősebbé teheti Lilithet, illetve elveszhet az egyetlen fegyver ami hatásos ellene. 
==== Aulus a jövő harcosa ====
A Lilith elleni akció során az őskeresztényekből toborzott osztagának minden személye meghal, ismételten ő az egyedüli túlélő, ám Kerwin felismerve a helyzetet, és hogy ugyan azért a célért dolgoznak, maga mellé veszi Aulust aki szintén ugyanerre a felismerésre jut, és igazából már meg sem lepi az intervenciósok felszerelése (elvégre ő maga is eddig folyamatosan használta a Walthert). Kerwin őt bízza meg, hogy vigye le az 1-es osztagot a Bronzkapus terem felé amerre ő is járt. Feladatát hiba nélkül teljesíti, ám mikor Heléna leleplezi Lilithet aki Tess képében tetszeleg, azt követően kialakuló harcok során lezuhan a lépcsőn, feltételezhetően meghal.
===== Aulus és a jövő technológiája =====
Nem feltétlen érti a működési elveket, de felismeri és képes a saját javára fordítani a Marktól elkobzott Walther pisztolyt (miután az egyszer demonstrálta a működését), illetve később sem száll inába a bátorsága mikor az intervenciósokkal együtt ténykedik Rómában.
Category:Karakterek
Category:Fő karakterek